อนุชิต สพันธุ์พงษ์

อนุชิต สพันธุ์พงษ์ (เกิด 1 พฤษภาคม พ.ศ. 2522) โอ เป็นนักแสดง นักร้อง และนักเต้นชาวไทย

**ประวัติ**
อนุชิต สพันธุ์พงษ์ เกิดเมื่อวันที่ 1 พฤษภาคม พ.ศ. 2522 จบการศึกษาชั้นมัธยมศึกษาจากโรงเรียนอัสสัมชัญสมุทรปราการ สำเร็จการศึกษาระดับปริญญาตรีจากคณะนิเทศศาสตร์ มหาวิทยาลัยรังสิต เข้าสู่วงการบันเทิงด้วยการชนะเลิศการประกวดเต้น เนสกาแฟเชกแดนซิงคอนเทสต์ และชนะเลิศการประกวด อาร์วีเอสบอร์นทูบีสตาร์ สาขาการเต้น ของวิทยุอาร์วีเอส ก่อนที่จะทำให้คนรู้จักมากขึ้น จากการเป็นนักเต้นของปฏิภาณ ปฐวีกานต์ และร่วมแสดงภาพยนตร์โฆษณาโค้กกับแคทรียา อิงลิช และแจ้งเกิดแบบเต็มตัว จากการแสดงภาพยนตร์เรื่องแรก 15 ค่ำ เดือน 11 ของจิระ มะลิกุล จนได้เข้าชิงรางวัลตุ๊กตาทอง สาขานักแสดงนำฝ่ายชาย และเข้าชิงรางวัลชมรมวิจารณ์บันเทิง สาขานักแสดงนำฝ่ายชาย เช่นกัน
จากนั้นได้แสดงฝีมืออีกครั้งในภาพยนตร์เรื่องโหมโรง ของอิทธิสุนทร วิชัยลักษณ์ จนได้รับการเสนอชื่อเช้าชิงรางวัลภาพยนตร์แห่งชาติ สุพรรณหงส์ ประจำปี พ.ศ. 2547 สาขานักแสดงนำฝ่ายชายยอดเยี่ยม แม้จะพลาดรางวัล แต่ภาพยนตร์เรื่องโหมโรงก็ได้รับรางวัลมากที่สุด คือ 7 รางวัล จากการเสนอชื่อเข้าชิงทั้งหมด 14 รางวัล นอกจากนั้นยังมีโอกาสได้โกอินเตอร์ไปแสดงภาพยนตร์ญี่ปุ่นเรื่อง “Spring Snow” อีกด้วย อนุชิตแสดงละครมาแล้วมากมายหลายเรื่อง และได้รับกระแสตอบรับที่ดี ผู้ชมให้ความยอมรับในความสามารถ นอกจากนี้ยังได้รับความนิยมอย่างมากในเว็บไซต์พันทิป (เฉลิมไทย) ในฐานะนักแสดงผู้รับบทเป็น พีรวิชญ์ จากละครเรื่อง พรุ่งนี้ก็รักเธอ ทาง ททบ.5 เมื่อปี พ.ศ. 2552

**ผลงาน**

**ละครโทรทัศน์**

**ผลงานเพลง**
 "15 ค่ำ เดือน 11" เพลงประกอบภาพยนตร์ 15 ค่ำ เดือน 11 พ.ศ. 2545 (ร้องร่วมกับนักแสดงในภาพยนตร์)- "เพิ่งรู้จัก" เพลงประกอบละคร พรุ่งนี้ไม่สาย...ที่จะรักกัน พ.ศ. 2548- "ทำตัวเองทั้งนั้น" เพลงประกอบละคร เปลวไฟในฝัน พ.ศ. 2549- "เกิดเป็นคนทั้งที" เพลงประกอบละคร เปลวไฟในฝัน พ.ศ. 2549- "อยู่ที่ใจ" เพลงประกอบละคร ฟ้า หิน ดิน ทราย พ.ศ. 2550- "ความรู้สึกดี ๆ (ที่ไม่อาจบอกใคร) " เพลงประกอบละคร พรุ่งนี้ก็รักเธอ พ.ศ. 2552- "ประวัติศาสตร์" คริสติน่า อากีล่าร์ เพลงประกอบละคร ข้ามเวลาหารัก พ.ศ. 2554 (ร้องร่วมกับ รัดเกล้า อามระดิษ และ บี้ สุกฤษฎิ์)- "ทำดีได้ดี" อัสนี-วสันต์ เพลงประกอบละคร ข้ามเวลาหารัก พ.ศ. 2554 (ร้องร่วมกับ บี้ สุกฤษฎิ์)- "เรื่องจริงยิ่งกว่านิยาย" เพลงประกอบซีรีส์ คลับฟรายเดย์ตอนรักไม่ได้หรือไม่ได้รัก พ.ศ. 2556 (ร้องร่วมกับบอม อนุรักษ์)- เพลง Mr.เต้าหู้ ค่าย Gmm Grammy

**ภาพยนตร์**
 ไทย 15 ค่ำ เดือน 11 (พ.ศ. 2545)- ไทย โหมโรง (พ.ศ. 2547)- ญี่ปุ่น สปริงสโนว์ (Spring Snow; Haru no yuki) (พ.ศ. 2548)- ไทย แก๊งชะนีกับอีแอบ (พ.ศ. 2549)- ไทย วิญญาณ โลก คนตาย (พ.ศ. 2550)- ไทย แอนิเมชันพระพุทธเจ้า (พากย์เสียงพระสารีบุตร) (พ.ศ. 2550)- ไทย มะลิลา (พ.ศ. 2561)

**ละครเวที**
 สู่ฝันอันยิ่งใหญ่ (Man of La Mancha) (พ.ศ. 2551)- หลังคาแดง เดอะมิวสิคัล (พ.ศ. 2555)- เพื่อเพื่อน เพื่อฝัน วันเกียรติยศ งานประจำปีไทยประกันชีวิต (พ.ศ. 2556)- หัวใจลิขิตฝัน สู่วันเกียรติยศ งานประจำปีธนาคารยูไนเต็ดโอเวอร์ซีส์ (พ.ศ. 2559)- ผ้าห่มผืนสุดท้าย (พ.ศ. 2559)- The Life That Was (พ.ศ. 2567 - 2568)

**ซีรีส์**
Club Friday The Series 2 ตอน รักไม่ได้หรือไม่ได้รัก รับบท แฮ็ก ออกอากาศ 15,22 มิถุนายน 2556 เวลา 19.00 น. ทาง Green Channel
*หลอน เดอะซีรีส์ รับบท นน ออกอากาศทาง Modernine TV
*สงครามแย่งผู้ To be continued ตอน รักไม่ได้หรือไม่ได้รัก รับบท แฮ็ก ออกอากาศทาง GMM25
*เราเกิดในรัชกาลที่ ๙ เดอะซีรีส์ รับบท ทหารในขบวนหมอหลวง (พ.ศ. 2559)
*Wake Up ชะนี The Series รับบท อิ่ม (รับเชิญ) ออกอากาศทาง ONE31
*Girl from the nowhere (เด็กใหม่) Ep.9 รับบท ครูต่อ
*เดอะซีรีส์ รัก ลวง หลอน ตอน ฆาตกรรมอำพราง รับบท ทศนัย (พ.ศ. 2562)
*Girl Next Room หอนี้ชะนีแจ่ม ตอน ยามหล่อ..บอกต่อว่ารัก EP.6 รับบท พรีเซนเตอร์ ออกอากาศทาง GMM25
*Wake Up ชะนี 2: Very Complicated รับบท อิ่ม (รับเชิญ) ออกอากาศทาง GMM25
*Across The Sky ลัดฟ้าล่าฝัน รับบท บี ออกอากาศทาง ONE31 (พ.ศ. 2566)

**โฆษณา**
โค้ก
*ไส้กรอก Jinluo
*FamilyMart
*โฟมล้างหน้า วาสลีน เมน
*C-Vit Vitamin C

**รางวัล**
 ชนะเลิศ Nescafe Shake Dancing Contest (พ.ศ. 2541)- รองชนะเลิศอันดับ 1 Big Dancing Contest (ฟิลิปปินส์) (พ.ศ. 2542)- ชนะเลิศ RVS Born to be Star Best สาขา Dancing (พ.ศ. 2543)- เข้าชิงรางวัลตุ๊กตาทอง (พระสุรัสวดี) ผู้แสดงนำชายยอดเยี่ยม จากภาพยนตร์ 15 ค่ำ เดือน 11 (พ.ศ. 2545)- เข้าชิงรางวัลชมรมวิจารณ์บันเทิงฯ ผู้แสดงนำชายยอดเยี่ยม จากภาพยนตร์ 15 ค่ำ เดือน 11 (พ.ศ. 2545)- เข้าชิงรางวัลสุพรรณหงส์ทองคำ ผู้แสดงนำชายยอดเยี่ยม จากภาพยนตร์โหมโรง (ภาพยนตร์) (พ.ศ. 2547)- เข้าชิงรางวัลชมรมวิจารณ์บันเทิงฯ ผู้แสดงนำชายยอดเยี่ยม จากภาพยนตร์โหมโรง (ภาพยนตร์) (พ.ศ. 2547)- เข้าชิงรางวัล Star entertainment Award นักแสดงนำชายยอดเยี่ยม จากละคร เปลวไฟในฝัน (พ.ศ. 2549)- ที่สุดแห่งเฉลิมไทย (เว็บไซต์ pantip.com) สาขานักแสดงสมทบชายยอดเยี่ยม จากละคร พรุ่งนี้ก็รักเธอ (พ.ศ. 2552)- เข้าชิงนักแสดงชายแห่งปี รางวัล Nine Entertain Award จากผลงาน พรุ่งนี้ก็รักเธอ, รุกฆาต, เซน...สื่อรักสื่อวิญญาณ (พ.ศ. 2552)- เข้าชิงรางวัลนาฏราช ครั้งที่ 1 นักแสดงสมทบชายยอดเยี่ยม จากละครพรุ่งนี้ก็รักเธอ (พ.ศ. 2552)- นักแสดงสมทบชายยอดเยี่ยมปี 2552 จากละครพรุ่งนี้ก็รักเธอ จากนิตยสาร Hamburger- นักแสดงสมทบชายยอดเยี่ยม จาก แฮมเบอร์เกอร์อวอร์ดส ครั้งที่ 7 จากละคร พรุ่งนี้ก็รักเธอ- นักแสดงสมทบชายยอดเยี่ยม รางวัล Drama Award 2012 จากละคร กี่เพ้า (ละครโทรทัศน์) (พ.ศ. 2555)- เข้าชิงรางวัลคมชัดลึก อวอร์ด ครั้งที่ 10 นักแสดงสมทบชายยอดเยี่ยม จากละคร กี่เพ้า (ละครโทรทัศน์) (พ.ศ. 2556)- เข้าชิงรางวัลโทรทัศน์ทองคำ ครั้งที่ 27 นักแสดงสมทบชายดีเด่น จากละคร กี่เพ้า (ละครโทรทัศน์) (พ.ศ. 2556)- ได้รับรางวัล Dont Journal Awards 2018 ​: Performance Of 2018 จากภาพยนตร์เรื่อง​ มะลิลา (พ.ศ. 2561)- ได้รับรางวัล BIOSCOPE AWARDS 2018 ครั้งที่ 10 : การแสดงแห่งปี จากภาพยนตร์เรื่อง มะลิลา (พ.ศ. 2561) - ได้รับรางวัลสุพรรณหงส์ ครั้งที่ 28 ผู้แสดงสมทบชายยอดเยี่ยม จากภาพยนตร์เรื่อง มะลิลา (พ.ศ. 2561)- ได้รับรางวัลคมชัดลึกอวอร์ด ครั้งที่15 นักแสดงสมทบชายยอดเยี่ยม จากภาพยนตร์เรื่อง มะลิลา (พ.ศ. 2561)- ได้รับรางวัล Starpics Thai Film Awards ครั้งที่ 16 นักแสดงสมทบชายยอดเยี่ยม จากภาพยนตร์เรื่อง มะลิลา (พ.ศ. 2561)- ได้รับรางวัลภาพยนตร์ไทย ชมรมวิจารณ์บันเทิง ครั้งที่ 27 ประจำปี พ.ศ. 2561 นักแสดงสมทบชายยอดเยี่ยม จากภาพยนตร์เรื่อง มะลิลา (พ.ศ. 2561)- ได้รับรางวัลสมาคมผู้กำกับภาพยนตร์ไทย ครั้งที่ 9 นักแสดงสมทบชายยอดเยี่ยม จากภาพยนตร์เรื่อง มะลิลา (พ.ศ. 2562)- ได้รับรางวัลไนน์เอ็นเตอร์เทน อวอร์ดส์ ครั้งที่ 12 นักแสดงชายแห่งปี จากละครเรื่อง กาหลมหรทึก (พ.ศ. 2562)- ได้รับรางวัลGlobal Star Media Awards 2022 นักแสดงเจ้าบทบาทชายยอดเยี่ยมแห่งปี จากละครเรื่อง บ่วงใบบุญ (พ.ศ. 2565)- ได้รับรางวัลตรีเทพทองคำ นักแสดงนำชายยอดเยี่ยมสาขาละครพีเรียดดราม่า จากละครเรื่อง บ่วงใบบุญ (พ.ศ. 2565)- ได้รับรางวัลนักแสดงตัวอย่างเยาวชน Thailand kid awrds 2024

**อ้างอิง**

**แหล่งข้อมูลอื่น**
 pages/O-Anuchyd/187580947211- anuchyd- Obojama

หมวดหมู่:บุคคลที่เกิดในปี พ.ศ. 2522
หมวดหมู่:บุคคลที่ยังมีชีวิตอยู่
หมวดหมู่:นักร้องชายชาวไทย
หมวดหมู่:นายแบบไทย
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักแสดงชายชาวไทยในศตวรรษที่ 21
หมวดหมู่:บุคคลจากคณะนิเทศศาสตร์ มหาวิทยาลัยหอการค้าไทย
หมวดหมู่:บุคคลจากโรงเรียนอัสสัมชัญสมุทรปราการ
หมวดหมู่:นักเต้นไทย
หมวดหมู่:บุคคลจากจังหวัดสมุทรปราการ